## Statut Republičkog fonda mirovinskog i invalidskog osiguranja radnika Hrvatske

### NN 58/1990 (29.12.1990.), Statut Republičkog fonda mirovinskog i invalidskog osiguranja radnika Hrvatske

# STATUTI

Na temelju članka 38. stavka 1. Zakona o izmjenama i dopunama Zakona
o mirovinskom i invalidskom osiguranju ("Narodne novine", broj
40/90), Upravni odbor Republičkog fonda mirovinskog i invalidskog osiguranja
radnika Hrvatske, na sjednici održanoj 28. studenoga 1990. donosi

## STATUT

### Republičkog fonda mirovinskog i invalidskog osiguranja radnika Hrvatske

I. OSNOVNE ODREDBE

Članak 1.

Ovim statutom uređuju se organizacija Republičkog fonda mirovinskog
i invalidskog osiguranja radnika Hrvatske (u daljem tekstu Republički fond),
prava, obveze i odgovornosti organa upravljanja i drugih organa Republičkog
fonda, javnost rada Republičkog fonda i njegovih organa, način obavljanja
stručno-administrativnih, pravnih i ostalih poslova te druga pitanja od
značenja za Republički fond.

Članak 2.

Republički fond osnovan je Zakonom o mirovinskom i invalidskom osiguranju
"Narodne novine", br. 26/83, 5/86, 42/87, 34/89, 57/89 i 40/90)
radi ostvarivanja ustavom i zakonom zajamčenih prava radnika odnosno drugih
radnih ljudi i korisnika prava iz mirovinskog i invalidskog osiguranja
te radi ostvarivanja potreba i irteresa društva na području mirovinskog
i invalidskog osiguranja.

Članak 3.

(1) Republički fond je pravna osoba.

(2) Sjedište Republičkog fonda je u Zagrebu.

(3) Republički fond ima pečat, žig i štampilju koji sadržavaju naziv
i sjedište Republičkog fonda: "Republički fond mirovinskog i invalidskog
osiguranja radnika Hrvatske -- Zagreb".

(4) Organizacijske jedinice stručne službe Republičkog fonda imaju vlastiti
pečat, žig i štampilju na kojima su, pored naziva i sjedišta Republičkog
fonda, naznačeni naziv i sjedište organizacijske jedinice, a kada u obavljanju
javnih ovlaštenja u upravnim stvarima izdaju javne isprave upotrebljavaju
pečat s grbom Reublike Hrvatske.

Članak 4.

Republički fond ima stručnu službu za obavljanje stručno-administrativnih,
pravnih i ostalih poslova.

II UPRAVLJANJE REPUBLIČKIM FONDOM

Članak 5.

(1) Republičkim fondom upravlja Upravni odbor.

(2) Upravni odbor ima 9 članova koje imenuje Vlada Republike Hrvatske.

(3) Upravni odbor iz svojih redova bira predsjednika i zamjenika predsjednika.

(4) Upravni odbor može pravovaljano odlučivati ako je na sjednici prisutno
više od polovice ukupnog broja članova.

Članak 6.

Upravni odbor Republičkog fonda:

1) donosi statut i druge opće akte Republičkog fonda;

2) donosi financijski plan, periodične obračune i završni račun Republičkog
fonda;

3) donosi program rada Republičkog fonda;

4) usvaja godišnje izvješće Republičkog fonda;

5) osniva odbore, komisije i druga radna tijela Upravnog odbora te imenuje
njihove članove;

6) predlaže Saboru Republike Hrvatske visinu stope doprinosa za mirovinsko
i invalidsko osiguranje radnika (u sustavu koje su i potrebna sredstva
za stambene potrebe korisnika mirovine);

7) određuje osnovice za obračunavanje doprinosa kada je za to ovlašten
zakonom;

8) donosi opći akt o radnim mjestima na kojima se staž osiguranja računa
s povećanim trajanjem;

9) utvrđuje program rješavanja stambenih potreba korisnika mirovine;

10) odlučuje o osnivanju saveza i drugih obltka udruživanja mirovinskog
i invalidskog osiguranja te o uspostavljanju drugih oblika međusobne suradnje;

11) donosi opći akt o visini, načinu i rokovima usklađivanja mirovine;

12) donosi odluke o usklađivanju mirovina i drugih novčanih primanja
u skladu s općim aktom Republičkog fonda;

13) utvrđuje program mjera za unapređivanje ostvarianja prava osiguranika
i korisnika mirovine;

14) imenuje rukovoditelje područnih organizacijskih jedinica;

15) imenuje članove stručnih organa vještačenja Republičkog fonda;

16) odlučuje o visini naknade putnih i drugih troškova a rad članova
Upravnog odbora i njegovih organa;

17) donosi Poslovnik o svom radu;

18) obavlja i druge poslove za koje je ovlašten zakonom, ovim statutom
i drugim općim aktima Republičkog fonda.

Članak 7.

(1) Organi Upravnog odbora Republičkog fonda jesu:

1) Odbor za organizaciju provedbe mirovinskog i invalidskog osiguranja;

2) Odbor za stambene potrebe korisnika mirovine;

3) Komisija za utvrđivanje radnih mjesta na kojima se staž osiguranja
računa s povećanim trajanjem;

4) Komisija za predstavke i pritužbe osiguranika;

5) Komisija za žalbe.

(2) Upravni odbor Republičkog fonda može, prema potrebi, osnivati i
druga radna tijela.

Članak 8.

Broj članova, sastav i način rada odbora, komisija i drugih radnih tijela
Upravnog odbora, određuje se aktom o njihovom imenovanju, odnosno, osnivanju.

Članak 9.

(1) Odbori i komisije razmatraju i odlučuju o pojedinim pitanjima iz
programa rada Republičkog fonda i o drugim pitanjinla koja su u njihovoj
nadležnosti te o tome podnose izvješće Upravnom odboru sa svojim mišljenjem
i prijedlogom.

(2) Radom odbora i komisija rukovodi predsjednik kojeg imenuje Upravni
odbor istodobno kada i članove odbora odnosno komisije.

(3) Odbor, odnosno komisija, iz svojih redova bira zamjenika predsjednika.

Članak 10.

Odbor za organizaciju provedbe mirovinskog i invalidskog osiguranja:

1) razmatra položaj osiguranih osoba i korisnika prava u postupku ostvarivanja
prava iz mirovinskog i invalidskog osiguranja i predlaže potrebne mjere
za pravodobno ostvarivanje tih prava;

2) prati, razmatra i proučava problematiku provedbe prekvalifikacije,
dokvalifikacije, zapošljavanje invalida rad i djece ometene u psihičkom
ili fizičkom razvoju, prevencije invalidnosti, rad stručnih organa vještačenjem
posebno u vezi s ocjenom preostale radne sposobnosti određivanjem drugog
odgovarajućeg posla, te predlaže mjere za poboljšanje njihovog rada i za
usavršavanje metoda i kriterija za ocjenu preostale radne sposobnosti;

3) prati djelotvornost organizacije i modernizacije stručne službe,
o tome podnosi izvješće Upravnom odboru te predlaže mjere za njihovo unapređivanje;

4) prati materijalno-financijsko stanje Republičkog fonda te racionalnost
ulaganja i korištenja sredstava Republičkog fonda;

5) brine se o načinu i oblicima informiranja osiguranika i korisnika
mirovine o svim bitnim pitanjima iz mirovinskog i invalidskog osiguranja
te predlaže mjere za kontinuirano unapređivanje i poboljšanje kvalitete
informiranja;

6) prati i inicira stručni i istraživaćki rad iz područja mirovinskog
i invalidskog osiguranja te razmatra i odlučuje o prihvaćanju pojedinih
istraživačkih radova;

7) u prethodnom postupku razmatra i ostalu problematiku iz svoje nadležnosti
te obavlja i druge poslove prema statutu i drugim općim aktima Republičkog
fonda.

Članak 11.

Odbor za stambene potrebe korisnika mirovine:

1) predlaže Upravnom odboru program stambene gradnje za rješavanje stambenih
potreba korisnika mirovine i opće akte o načinu korištenja sredstava namijenjnih
u svrhu;

2) odlučuje o korištenju sredstava za stambene potrebe namijenjenih
za gradnju i opremanje domova umirovljenika u skladu s programom i financijskim
planom zadovoljavanja stambenih potreba Republičkog fonda;

3) odobrava investicijske programe za gradnju domova umirovljenika i
donosi odluke o gradnji u okviru programa i financijskog plana Republičkog
fonda;

4) odlučuje o osnivanju domova umirovljenika;

5) obavlja i druge poslove rješavanja stambenih potreba korisnika mirovine
u skladu sa statutom i drugim općim aktima Republičkog fonda.

Članak 12.

Komisija za utvrđivanje radnih mjesta na kojima s staž osiguranja računa
s povećanim trajanjem:

1) razmatra zahtjeve za utvrđivanje radnih mjesta na kojima se staž
osiguranja računa s povećanim trajanjem i predlaže Upravnom odboru donošenje
odgovarajućih odluka;

2) inicira provedbu revizije radnih mjesta na kojima se staž osiguranja
računa s povećanim trajanjem;

3) razmatra izvješće o obavljenoj reviziji radnih mjesta na kojima se
staž osiguranja računa s povećanim trajanjem i predlaže Upravnom odboru
donošenje odgovarajućih odluka;

4) obavlja druge poslove s područja staža osiguranja koji se računa
s povećanim trajanjem.

Članak 13.

Komisija za predstavke i pritužbe:

1) razmatra izvješća i druge informacije o predstavkama i prijedlozima
te predlaže Upravnom odboru i drugim organima Republičkog fonda mjere za
poboljšanje rada uklanjanje nedostataka i suzbijanje negativnih pojava;

2) obavlja i druge poslove u vezi s predstavkama i pritužbama koje joj
povjeri Upravni odbor Republičkog fonda.

Članak 14.

(1) Komisija za žalbe donosi drugostepena rješenja u povodu žalbe izjavljene
protiv rješenja donesenih u prvome stupnju o pravima iz mirovinskog i invalidskog
osiguranja primjenom međunarodnih ugovora o socijalnom osiguranju.

(2) Komisija za žalbe sastoji se od predsjednika i 2 člana, s istim
brojem zamjenika.

(3) Stručne i administrativne poslove za komisiju iz stavka 1. ovoga
članka obavlja radnik kojega imenuje direktor Republičkog fonda.

III. DIREKTOR REPUBLIČKOG FONDA

Članak 15.

(1) Republičkim fondom rukovodi direktor.

(2) Direktor Republičkog fonda ima jednog ili više pomoćnika.

(3) Direktora i pomoćnike direktora Republičkog fonda imenuje Vlada
Republike Hrvatske.

Članak 16.

(1) Direktor zastupa i predstavlja Republički fond u poslovanju neograničeno,
a u raspolaganju osnovnim sredstvima prema prethodnoj suglasnosti Upravnog
odbora.

(2) Direktor Republičkog fonda osigurava rad Upravnog odbora i drugih
organa Republičkog fonda.

Članak 17.

(1) Direktor Republičkog fonda:

1) osigurava izvršenje Statuta, programa rada, financijskog plana i
drugih općih akata Republičkog fonda;

2) zastupa Republički fond u imovinskim i drugim pitanjima i određuje
osobe za potpisivanje Republičkog fonda;

3) brine se za namjensko trošenje sredstava Republičkog fonda u skladu
sa zakonom, statutom, programum rada, financijskim planom i drugim općim
aktima Republičkog fonda;

4) odlučuje o oročavanju ili davanju kredita iz sredstava Republičkog
fonda;

5) zaključuje ugovore za Republički fond u granicama ovlaštenja;

6) donosi drugostepena rješenja o pravima i obvezama iz mirovinskog
i invalidskog osiguranja;

7) donosi drugostepena rješenja o rješavanju stambenih potreba korisnika
mirovine;

8) donosi prvostepena rješenja o pravima iz mirovinskog i invalidskog
osiguranja radnika primjenom međunarodnih ugovora o socijalnom osiguranju;

9) određuje područje rada stručnih organa vještačenja i obavlja raspored
njihovih članova;

10) podnosi Upravnom odboru i drugim organima Republičkog fonda izvješća
o provedbi osiguranja i o radu stručne službe Republičkog fonda;

11) brine se o objavljivanju općih akata Republičkog fonda, o informiranju
osiguranika i korisnika mirovine te o javnosti rada Upravnog odbora i njegovih
organa;

12) predlaže Upravnom odboru uz suglasnost nadležnog ministra, imenovanje
rukovoditelja područnih organizacijskih jedinica;

13) obavlja i druge poslove za koje je ovlašten zakonom, statutom i
drugim općim aktima Republičkog fonda.

(2) Ovlaštenje da zastupa Republički fond u imovinskim i drugim pitanjima
direktor može prenijeti na određene stručne radnike stručne službe, a za
obavljanje drugih poslova iz svog djelokruga može ovlastiti i druge radnike
stručne službe.

(3) Direktor za svoj rad odgovara Vladi Republike Hrvatske.

Članak 18.

(1) Direktor istodobno rukovodi radom stručne službe i brine se za zakonitost
u radu i za efikasnost i ekonomičnost u poslovanju stručne službe.

(2) Direktor usmjerava i koordinira rad stručne službe, te osigurava
jedinstvo u njezinom radu.

(3) Direktor je ovlašten izdavati upute i smjernice za rad stručnoj
službi te izdavati naloge rukovoditeljima podrilnih organizacijskih jedinica.

Članak 19.

Ako direktor ustanovi da je opći ili pojedinačni akt donesen u Republičkom
fondu, odnosno u stručnoj službi, osim pojedinačnih akata donesenih u postupku
ostvarivanja prava i akata prema kojima je za odlučivanje određena nadležnost
suda, u suprotnosti sa zakonom odnosno drugim propisima, ili da je pojedinačan
akt u suprotnosti sa Statutom ili drugim općim aktom Republičkog fonda
upozorit će na to organ koji je donio takav akt. Ako i nakon upozorenja
donositelj akta ostane pri svojem aktu, direktor će o tome obavijestiti
ministarstvo nadležno za poslove mirovinskog i invalidskog osiguranja koje
obavlja nadzor nad zakonitošću rada Republičkog fonda..

Članak 20.

(1) Direktor ima pravo i dužnost zadržati od izvršenja odluke i zaključke
organa upravljanja Republičkog fonda kada smatra da su u suprotnosti sa
zakonom, Statutom i drugim općim aktima Republičkog fonda.

(2) Direktor obavještava, ministarstvo nadležno za po5luve mirovinskog
i invalidskog osiguranja, o razlozima obustave od izvršenja općeg akta
iz stavka I. ovoga članka.

Članak 21.

(1) Pomoćnici direktora pomažu direktoru u obavljanju poslova iz djelatnosti
Republičkog fonda i stručne službe Republičkog fonda u skladu sa zakonom,
ovim statutom, općim aktima Republičkog fonda i ovlaštenjima direktora
Republičkog fonda.

(2) Pomoćnici direktora za svoj rad odgovaraju direktoru Republičkog
fonda i Vladi Republike Hrvatske.

Članak 22.

(1) Direktor i pomoćnici direktora Republičkog fonda ostvaruju prava
iz radnog odnosa u Republičkom fondu.

(2) Osobni dohodak odnosno kriteriji i mjerila za utvrđivanje osobnog
dohotka direktora i pomoćnika direktora utvrđuje Upravni odbor Republičkog
fonda.

IV. JAVNOST RADA REPUBLIČKOG FONDA

Članak 23.

(1) Radi osiguravanja javnosti rada Republičkog fonda i njegovih organa
potrebna sredstva osiguravaju se financijskim planom, a oblici javnosti
rada utvrđuju se posebnim općim aktom Republičkog fonda.

(2) Opći akti Republičkog fonda kojima se pobliže ureduju prava iz mirovinskog
i invalidskog osiguranja objavljuju se u "Narodnim novinama".

V. STRUČNA SLUŽBA REPUBLIČKOG FONDA

Članak 24.

(1) Radi obavljanja stručno-administrativnih, pravnih i ostalih poslova
Republički fond osniva jedinstvenu stručnu službu

(2) Stručna služba se organizira tako, da se osigura dvostepenost u
rješavanju o pravima osiguranika i korisnika prava.

(3) Organizaciju, sistematizaciju radnih mjesta i nadležnost stručne
službe utvrđuje Upravni odbor na prijedlog direktora Republičkog fonda.

Članak 25.

Stručna služba Republičkog fonda:

1) provodi postupak i priprema rješenja o pravima iz mirovinskog i invalidskog
osiguranja i drugim pravima na temelju zakona;

2) vodi matičnu evidenciju o osiguranicima i korisnicima mirovine i
druge evidencije propisane zakonom, ovim statutom i općim aktima Republičkog
fonda;

3) u skladu s odlukama Upravnog odbora i njegovih organa i uputama direktora
rukuje sredstvima Republičkog fonda u granicama ovlaštenja, brine se za
redovitu naplatu doprinosa i obavlja druge ekonomsko-financijske poslove
za potrebe Republičkog fonda;

4) obavlja poslove rješavarnja stambenih potreba korisnika mirovine;

5) prati i analizira kretanja i razvoj na području mirovinskog i invalidskog
osiguranja i u radu surađuje sa zainteresiranim organima, asocijacijama
i drugim subjektima;

6) obavlja poslove za potrebe organa upravljanja Republičkog fonda;

7) obavlja poslove naknade štete nanesene Republičkom fondu;

8) obavlja poslove prevencije invalidnosti te prekvalifikacije, dokvalifikacije
i zapošljavanja invalida rada te djece ometene u psihičkom ili fizičkom
razvoju;

9) obavlja poslove utvrđivanja i revizije staža osiguranja koji se računa
s povećanim trajanjem;

10) obavlja druge administrativno-stručne, pravne i ostale poslove za
Republički fond i njegove organe.

Članak 26.

Stručna služba Republičkog fonda obavlja i stručno-administrativne,
pravne i ostale poslove za Republički fond mirovinskog i invalidskog osiguranja
individualnih poljoprivrednika.

Članak 27.

(1) Sredstva za rad stručne službe osigurava Republički fond.

(2) Sredstvima rada, kojima rade radnici, upravlja Republički fond.

(3) U korištenju sredstava rada radnici stručne službe imaju prava,
obveze i odgovornosti prema zakonu i drugim propisima te općim aktima Republičkog
fonda.

(4) Sredstva za proširenje materijalne osnove rada (nabava opreme, gradnja,
adaptacija, uređenje, kupnja ili zakup poslovnog prostora i dr.), kao i
posebna sredstva za stambene potrebe kadrova od posebnog interesa, školovanje
i stručno usavršavanje kadrova u stručnoj službi, osigurava Republički
fond financijskim planom na temelju programa rada i planiranog opsega poslova.

VI. FINANCIJSKA SREDSTVA REPUBLIČKOG FONDA

Članak 28.

Sredstva za ostvarivanje prava i obveza iz mirovinskog i invalidskog
osiguranja osiguravaju se doprinosom iz bruto osobnih dohodaka, doprinosom
na ukupno obračunate bruto osobne dohotke i iz drugih prihoda u skladu
sa zakonom i općim aktima Republičkog fonda.

Članak 29.

Sredstva potrebna za pojedinu godinu i njihov raspored utvrđuju se financijskim
planom Republičkog fonda.

Članak 30.

Prihodi Republičkog fonda jesu:

1) sredstva ostvarena doprinosom;

2) sredstva dobivena udjelom federacije i Republike Hrvatske;

3) naknade drugih zajednica i fondova mirovinskog i invalidskog osiguranja:

4) naknada šteta;

5) kamate i drugi prihodi.

Članak 31.

Rashodi Republičkog fonda jesu:

1) mirovine, novčane naknade i druga novčana primanja na temelju stečenih
prava prema Zakonu;

2) izdaci za jednokratnu novčanu pomoć, rekreaciju i oporavak umirovljenika
te organizirano pružanje pomoći i njege od druge osobe;

3) troškovi prekvalifikacije ili dokvalifikacije i zapošljavanje invalida
rada i djece ometene u psihičkom ili fizičkom razvoju;

4) izdaci za sudjelovanje u unapređivanju invalidske zaštite i prevencije
invalidnosti;

5) sredstva za stambene potrebe korisnika mirovine;

6) naknade drugim zajednicama i fondovima mirovinskog i invalidskog
osiguranja;

7) treškovi vezani uz ocjenjivanje invalidnosti i preostale radne sposobnosti,
tjelesnog oštečenja, potrebe pomoći i njege od druge osobe:

8) troškovi platnog prometa i PTT troškovi;

9) troškovi za obavljanje poslova provedbe mirovinskog i invalidskog
osiguranja;

10) troškovi organa upravljanja

11) drugi rashodi.

Članak 32.

(1) Višak prihoda nad rashodima po završnom računu može se rasporediti:

- u rezervu Republičkog fonda;

- u poslovni fond Republičkog fonda.

(2) Sredstva rezerve mogu se koristiti kao obrtna sredstva Republičkog
fonda.

(3) Sredstva rezerve koja se ne koriste kao obrtna sredstva mogu se
oročavati ili davati kao krediti.

(4) O oročavanju ili davanju kredita iz sredstava Republičkog fonda
odlučuje direktor Republičkog fonda.

Članak 33.

(1) Iz prihoda Republičkog fonda izdvajaju se sredstva za rješavanje
stambenih potreba korisnika mirovine.

(2) Stopu izdvajanja i način korištenja sredstava iz stavka 1. ovoga
članka određuje Upravni odbor Republičkog fonda.

VII. DOPLATAK ZA DJECU

Članak 34.

Sredstvima i poslovima doplatka za djecu upravlja Republički fond na
način kojim je uređeno upravljanje mirovinskim i invalidskim osiguranjem
radnika.

Članak 35.

U ostvarivanju upravljanja Sredstvima i poslovima doplatka za djecu
Upravni odbor Republičkog fonda donosi opće akte i obavlja druge poslove
u skladu sa zakonom, ovim statutom i drugim općim aktima Republičkog fonda.

Članak 36.

(1) Republički fond ima Odbor doplatka za djecu.

(2) Odbor doplatka za djecu:

1) razmatra položaj korisnika doplatka za djecu i predlaže mjere za
osiguravanje pravilnog i pravodobnog ostvarivanja prava na doplatak za
djecu;

2) predlaže iznimno usklađivanje doplatka za djecu s porastom prosječnih
troškova života u toku godine.

3) razmatra izvješće stručne službe o ostvarivanju prava na doplatak
za djecu te predlaže potrebne mjere za pravodobno rješavanje o pravima
korisnika doplatka za djecu;

4) brine se za pravodobnu pripremu prijedloga općih akata Upravnog odbora
Republičkog fonda u vezi s ostvarivanjem prava na doplatak za djecu te
za pravilnu i pravodobnu primjenu propisa i odluka u vezi s pravima korisnika
doplatka za djecu;

5) obavlja i druge poslove na temelju zakona i općih akata Republičkog
fonda.

Članak 37.

Organizacija broj članova, sastav i način rada Odbora doplatka za djecu
određuju se aktom o imenovanju članova.

Članak 38.

Direktor Republičkog fonda ima u vezi sa Sredstvima i poslovima doplatka
za djecu sva prava i dužnosti koje mu pripadaju prema zakonu, ovom statutu
i ostalim općim aktima Republičkog fonda.

Članak 39.

(1) Stručna služba Republičkog fonda obavlja stručnu administrativne,
pravne i ostale poslove u vezi sa Sredstvima i poslovima doplatka za djecu.

(2) Sredstva za rad stručne službe iz stavka 1. ovoga članka za obavljanje
poslova u vezi s doplatkom za djecu, utvrđuju se financijskim planom Sredstva
doplatka za djecu na temelju predviđenog opsega poslova i programa rada
a na način kako se utvrđuju sredstva za rad stručne službe Republičkug
fonda u vezi s provedbom mirovinskog i invalidskog osiguranja radnika.

VIII. PRIJELAZNE I ZAVRŠNE ODREDBE

Članak 40.

Do donošenja općeg akta o organizaciji i sistematizaciji radnih mjesta
te o nadležnosti stručne službe Republičkog fonda, Služba Samoupravne interesne
zajednice mirnvinskog i invalidskog osiguranja radnika Hrvatske nastavlja
rad u dosadašnjoj organizaciji i sistematizaciji, kao stručna služba Republičkog
fonda prema odredbama ovoga statuta

Članak 41.

Do donošenja općeg akta kojim se osiguravaju sredstva za rad stručne
službe Republičkog fonda primjenjivat će se opći akti o osiguravanju sredstava
za rad Službe bivše Samoupravne interesne zajednice mirovinskog i invalidskog
osiguranja radnika Hrvatske.

Članak 42.

Ovaj statut podliježe potvrdi Vlade Republike Hrvatske prema članku
184. stavku 2. Zakona o mirovinskom i invalidskom osiguranju ("Narodne
novine", br. 26/83, 5/86, 42/87, 34/89, 57/89 i 40/90).

Članak 43.

(1) Danom stupanja na snagu ovog statuta prestaje važiti Statut Samoupravne
interesne zajednice mirovinsko i invalidskog osiguranja radnika Hrvatske
("Narodne novine", br. 31/83, 53/85, 23/86, 52/86, 32/89, 48/89
i 57/89) osim u dijelu kojim se uređuju prava i obaveze iz mirovinskog
i invalidskog osiguranja, postupak za ostvarivanje prava i druga pitanja
u vezi s ostvarivanjem prava iz mirovinskog i invalidskog osiguranja.

(2) Odredbe Statuta Samoupravne interesne zajednice mirovinskog i invalidskog
osiguranja radnika Hrvatske koje ostaju na snazi primjenjivat će se do
donošenja novog Zakona o mirovinskom i invalidskom osiguranju uz uvjet
da nisu u suprotnosti sa Zakonom i ovim statutom.

Članak 44.

Ovaj statut stupa na snagu osmoga dana od dana objave u "Narodnim
novinama".

Klasa: 140-13/90-01/2949

Urbroj: 341-99-02/1-90

Zagreb, 28 studenoga 1990.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Ostalo, NN 58/1990-1154